PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52385)
  + [Valencià](/va/acuerdo/52843)






Selector de idioma

Leer

* [Español](/es/acuerdo/52723)
* [Valencià](/va/acuerdo/52300)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT.[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT.

Data d'aprovació
:   26/07/2024

Data de publicació
:   29/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52570)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52845)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52516)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT.&url=https://www.boua.ua.es/va/acuerdo/52474)

**Títol:** PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 26 de juliol de 2024

PREMIS A TESI DOCTORAL I TREBALL FI DE MÀSTER. CÀTEDRA DE L'AIGUA DE LA UNIVERSITAT D'ALACANT - DIPUTACIÓ D'ALACANT.

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de premis al talent d'aquells científics i científiques que estudien l'aigua amb els guardons a la Millor Tesi Doctoral i al Millor Treball de Fi de Màster (TFM) que hagen sigut desenvolupats i defensats en les universitats de la província d'Alacant al llarg dels cursos 2021/2022, 2022/2023 i 2023/2024. L'objectiu principal d'aquests premis és contribuir a promoure l'activitat investigadora de qualitat en el marc de l'aigua, així com reconèixer l'excel·lència acadèmica en temes relacionats amb la gestió de recursos hídrics en tots els seus vessants.

2.  Requisits de les Persones Beneficiàries

Podran sol·licitar aquest premi l'alumnat que:

·         Haja desenvolupat i defensat la seua tesi o TFM en les universitats de la província d'Alacant durant els cursos 2021/2022, 2022/2023 y 2023/2024 i que el treball fet haja estat relacionat amb l'aigua i la gestió de recursos hídrics.

·         Haja obtingut una qualificació mínima de: Excel·lent Cum Laude, per al premi a la tesi doctoral, i de 8 sobre 10, per al premi al TFM.

·         No haja sigut premiat en edicions anteriors d'aquesta mateixa convocatòria

3.  Número i dotació de les beques

Es concedirà un número màxim de quatre premis: dos per a tesi doctoral i dos per a TFM. El primer premi a la millor Tesi Doctoral sobre aigua estarà dotat amb 2.000 € i el segon estarà dotat amb 1.000 €; el primer premi al millor TFM sobre aigua estarà dotat amb 1.000 € i el segon estarà dotat amb 500 €.

4.  Termini i procediment de presentació de sol·licituds

4.1. Termini de presentació

La convocatòria es publicarà en BOUA amb caràcter informatiu prèviament a la publicació del seu extracte en el DOGV.

El termini de sol·licituds inicia a partir de l'endemà de la publicació de l'extracte de la convocatòria en el DOGV i finalitza el dia 16 de setembre de 2024 a les 23.59 h.

4.2. Procediment de presentació

Per a presentar la seua candidatura, tot participant interessat haurà de fer-ho a través del correu electrònic [wyjp@bfzbuvpbzqlcaold.ikb](mailto:mdqu@mtsthxnjtgsyaltg.wee), amb indicació de les dades d'aquesta convocatòria, aportant les següents dades:

·         En l'assumpte haurà d'indicar-se "Convocatòria de premis Càtedra de l'Aigua".

·         En el contingut del correu haurà d'indicar-se que es desitja participar en aquests premis amb la tesi o el TFM titulat (especificar títol del treball).

·         Com a document adjunt es presentarà en format PDF un arxiu en què s'indique (mínim 4 pàgines, màxim 10 pàgines, Times New Roman grandària 12, espaiat simple, marges de 2,5 cm): nom i cognoms de l'autor o autora, nom i cognoms de les persones que hagen tutoritzat o dirigit el treball, títol del treball, resum del treball (especificant objectius, metodologia, resultats i conclusions), qualificació obtinguda, referències dels congressos en els quals ha participat com a ponent o comunicant durant els dos anys anteriors o posteriors a la data de defensa del treball (utilitzant estil APA 7a edició) i referències de les publicacions derivades del treball acadèmic (tesi o TFM) durant els dos anys anteriors o posteriors a la data de defensa dels treballs (utilitzant estil APA 7a edició).

·         També, es remetrà adjunta una fotocòpia del títol de doctor o doctora o de màster (només per a estudiants d'altres universitats diferents a la Universitat d'Alacant), depenent del premi al qual s'opte, així com un certificat acadèmic (només per a estudiants d'altres universitats diferents a la Universitat d'Alacant) que continga les qualificacions obtingudes.

·         Finalment, es presentarà adjunta una declaració responsable signada, segons el model disponible en la pàgina web de la Unitat de Subvencions de la Universitat d'Alacant.

Totes les candidatures enviades rebran el seu respectiu justificant de recepció a través de la resposta al seu correu electrònic.

5.  Criteris d'adjudicació

L'assignació dels premis es realitzarà seguint els següents criteris d'adjudicació (ponderació):

·         Originalitat i innovació del treball (20%)

·         Rigor del treball (20%)

·         Viabilitat per a la seua aplicació pràctica en la millora de la gestió de recursos hídrics      (30%)

·         Labor de difusió de la investigació duta a terme i repercussió de les publicacions derivades      (30%)

Les sol·licituds es valoraran per part de la comissió de valoració en una única fase, a partir de l'anàlisi i la discussió de la documentació rebuda per part de cadascuna de les candidatures.

6.  Òrgan Gestor i Comissió de valoració

6.1. Òrgan gestor

L'òrgan gestor de la convocatòria es la Càtedra de l'Aigua Universitat d'Alacant-Diputació d'Alacant i l'adreça de correu electrònic de contacte és [fyxd@rajzknnkgodmndyj.vnj](mailto:hguy@zpmrreyocekrewtg.vgb). L'òrgan gestor s'encarregarà de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és l'Institut Universitari de l'Aigua i de les Ciències Ambientals, contacte: [xuiyl@wn.on](mailto:plauo@mh.gx).

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds admitides i elaborarà l'informe de valoració.

La comissió tindrà la següent composició:

Presidència:

-           Rector o rectora, o persona que li substituïsca.

Secretaria:

-           Secretari o secretària de l'Institut Universitari de l'Aigua i de les Ciències Ambientals, o persona que li substituïsca.

Vocals:

-              Director o directora de l'Institut Universitari de l'Aigua i de les Ciències Ambientals, o persona que li substituïsca.

-              Director o directora de la Càtedra de l'Aigua, o persona que li substituïsca.

-              Diputat o diputada de Aigua de la Diputació d'Alacant, o persona que li substituïsca.

Els membres de la Comissió de Valoració signaran un document d'absència de conflicte d'interessos (DACI) .

7.  Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://catedradelaguaua.org/>, substituint la notificació a les persones interessades i produint els mateixos efectes.

La proposta de resolució provisional dels premis es publicarà a partir del 27 de setembre de 2024. A partir de l'endemà a la seua publicació, les persones interessades tindran un termini de 5 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i, si escau, resoltes les al·legacions presentades, la Rectora dictarà la resolució definitiva de concessió.

Els treballs premiats es donaran a conèixer a través de la web de la Càtedra de l'Aigua i per altres mitjans que es consideren adequats. El lliurament del premi es podrà fer en un acte acadèmic organitzat a aquest efecte.

8.  Marc legal i pressupostari

La convocatòria d'aquests premis, amb codi 2024SBV154, serveix de base reguladora i es troba recollida en la línia de subvenció 2024LS0019 Pla Estratègic de Subvencions 2024 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació d'aquesta convocatòria d'un màxim de 4.500 euros serà sufragada amb càrrec al capítol IV de la clau orgànica 41089X1242 del pressupost de l'Institut Universitari de l'Aigua i de les Ciències Ambientals. L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

9.   Obligacions, justificació de les persones beneficiàries i pagament

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

- Facilitar quanta informació els siga requerida.

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, General de Subvencions, d'entre les que es troben:

a) Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

La justificació de la persona beneficiària serà prèvia a la concessió, mitjançant la comprovació dels requisits exigits per a la concessió.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella. En el marc dels tractaments esmentats, les seues dades no podran ser cedits, excepte obligació legal, i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [dqx@vw.el](mailto:ufa@pm.tz).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la llei Orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 26 de juliol de 2024

La rectora,

P.D. de firma, el director de Relacions i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03914 Sant Vicent del Raspeig - Alacant  
 Tel. 95 574 3974 - Fax 14 437 8155](https://www.google.es/maps/@51.069577,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12570&trk=tyah&trkInfo=tarId%6E4613181222109%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)